PRIRODOSLOVNA ŠKOLA KARLOVAC

KARLOVAC, STRUGA 43

Temeljem članka 6. Zakona o zakupu i kupoprodaji poslovnog prostora („Narodne novine“ br. 125/11, 64/15, 112/18 i 123/24), članaka 3. i 7.  Odluke o davanju i uzimanju u zakup, najam i na privremeno korištenje školskih športskih dvorana, prostora i opreme školskih ustanova kojima je Karlovačka županija osnivač (Glasnik Karlovačke županije br. 40c/23) i članka 30. Statuta Prirodoslovne škole Karlovac, Školski odbor Prirodoslovne škole Karlovac, dana 10. 9. 2026. godine raspisuje
NATJEČAJ

za davanje u zakup školskog prostora (10 m²) za prodaju prehrambenih proizvoda i bezalkoholnih napitaka u zgradi Prirodoslovne škole Karlovac, Struga 43
1. Predmet zakupa je prostor veličine 10 m² za prodaju prehrambenih proizvoda i bezalkoholnih napitaka - kantina, opremljen sljedećom opremom: sudoper, bojler, radni stol, ormar za posuđe i rashladna vitrina. 
2. Prostor se daje u zakup na određeno vrijeme od 2 (dvije) godine (školske godine 2026./2027. i 2027./2028) s time da kantina ne radi u vrijeme školskih ljetnih praznika te se tada ne obračunava najam.
3. U natječaju mogu sudjelovati pravne i fizičke osobe koje su registrirane za obavljanje trgovačko – ugostiteljske djelatnosti.
4. Početni iznos zakupnine je 100,00 eura mjesečno.
Režijski troškovi uračunati su u iznos zakupnine. Zakupnina se plaća mjesečno po ispostavljenom računu na žiro račun zakupodavca do 10. u mjesecu za prethodni mjesec.

5. Pisane ponude moraju sadržavati:
- osnovne podatke o podnositelju ponude (ime i prezime odnosno tvrtku ili naziv, mjesto i adresu prebivališta odnosno sjedišta, OIB),
- predloženi asortiman proizvoda s jediničnim cijenama (ponuditelj je dužan voditi brigu o tome da je prodaja prehrambenih proizvoda namijenjena učeničkoj populaciji te je u skladu s time potrebno asortiman uskladiti sa zahtjevima zdrave prehrane),
- visinu ponuđene mjesečne zakupnine.

6. Uz pisanu ponudu potrebno je priložiti i Izvadak iz sudskog registra (rješenje o registraciji) ili registra obrtnika (obrtnica).
7. Sukladno odredbi članka 6., stavka 5. Zakona o zakupu i kupoprodaji poslovnog prostora (Narodne novine broj 125/11, 64/15, 112/18 i 123/24) pravo prednosti na sklapanje ugovora o zakupu poslovnog prostora i opreme imaju osobe određene Zakonom o hrvatskim braniteljima iz Domovinskog rata i članovima njihovih obitelji ako te osobe u svojoj prijavi na natječaj za navedeni prostor pozovu na to pravo, ako ispunjavaju uvjete iz natječaja i prihvate najviši ponuđeni iznos zakupnine. Osoba koja se poziva na pravo prednosti temeljem članka 132. Zakonom o hrvatskim braniteljima iz Domovinskog rata i članovima njihovih obitelji uz sve potrebne dokumente koji su navedeni u natječaju, treba priložiti izvornik ili ovjerenu presliku nadležnih tijela iz navedenog Zakona, kojim se dokazuje status osobe koja ima prednost pri zakupu poslovnog prostora, ne starije od 30 dana od datuma raspisivanja natječaja i ovjerenu izjavu ne stariju od 30 dana od datuma raspisivanja natječaja da nije zakupnik drugog poslovnog prostora neovisno po kojoj osnovi je zakup ostvaren.
8. Rok za dostavu ponuda je 18. 9. 2026. godine do 13.00 sati.
9. Pisane ponude sa svim dokazima o ispunjavanju natječajnih uvjeta potrebno je poslati preporučenom pošiljkom u zatvorenoj omotnici s naznakom „ZA JAVNI NATJEČAJ – ŠKOLSKA KANTINA – NE OTVARATI“, na adresu Prirodoslovne škole Karlovac, Struga 43, 47000 Karlovac ili predati neposredno u tajništvo škole. Nepravodobne i nepotpune ponude neće biti razmatrane.
10. Otvaranje ponuda održat će se 18. 9. 2026. godine u 13.00 sati u prostorijama Škole. Otvaranje ponuda neće biti javno.

11. Školski odbor Prirodoslovne škole Karlovac zadržava pravo ne izabrati niti jednog ponuditelja, bez navođena razloga, a da pri tome ne snosi nikakvu odgovornost prema ponuditeljima.
Ugovor o zakupu će biti zaključen s najpovoljnijim ponuditeljem. Najpovoljnija ponuda je valjana ponuda s najvišom ponuđenom cijenom zakupnine. Ponuditelji će biti elektroničkom poštom obaviješteni o ishodu natječaja u roku od 15 dana od dana odabira najpovoljnije ponude. Izabrani ponuditelj je obvezan u roku od 5 dana od dana primitka obavijesti o odabiru sklopiti ugovor o zakupu, nakon čega će se obaviti primopredaja prostora.  
Predsjednica školskog odbora:
Sanja Popovački, prof.

